ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยชั้นสาขาและหลักเกณฑ์การให้ปริญญากิตติมศักดิ์พ.ศ. ๒๕๕๐[๑] เพื่อให้การดำเนินการในการพิจารณาให้ปริญญากิตติมศักดิ์เป็นไปโดยถูกต้องและเรียบร้อยอาศัยอำนาจตามความในมาตรา๑๘ (๑๒) และมาตรา ๕๙ แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยในคราวประชุมครั้งที่ ๑๐/๒๕๕๐ เมื่อวันที่ ๓๑ ตุลาคม พ.ศ. ๒๕๕๐ จึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยชั้น สาขาและหลักเกณฑ์การให้ปริญญากิตติมศักดิ์ พ.ศ. ๒๕๕๐ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกข้อบังคับสภามหาวิทยาลัยราชภัฏสวนสุนันทาว่าด้วยชั้น สาขาและหลักเกณฑ์การให้ปริญญากิตติมศักดิ์ พ.ศ. ๒๕๔๗บรรดาระเบียบข้อบังคับ ประกาศ หรือคำสั่งอื่นใดในส่วนที่กำหนดไว้แล้ว หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาคณบดี หมายความว่าคณบดีของคณะตามกฎกระทรวงศึกษาธิการหน่วยงาน หมายความว่าหน่วยงานจัดการศึกษาที่จัดตั้งขึ้นโดยสภามหาวิทยาลัยข้อ ๕ ปริญญากิตติมศักดิ์มีสามชั้น คือ(๑)ปริญญาเอก เรียกว่า ดุษฎีบัณฑิตกิตติมศักดิ์(๒)ปริญญาโท เรียกว่า มหาบัณฑิตกิตติมศักดิ์(๓)ปริญญาตรี เรียกว่า บัณฑิตกิตติมศักดิ์ข้อ ๖ การให้ปริญญากิตติมศักดิ์จะให้ได้เฉพาะสาขาวิชาของปริญญาที่มีการสอนในมหาวิทยาลัยข้อ ๗ ผู้สมควรได้รับการพิจารณาการให้ปริญญากิตติมศักดิ์ต้องมีคุณสมบัติและไม่มีลักษณะต้องห้าม ดังนี้(๑)เป็นผู้มีผลงานทางวิชาการหรือมีความเชี่ยวชาญพิเศษในวิชาชีพระดับดีเด่นในสาขาวิชาที่มีการเรียนการสอนของมหาวิทยาลัย(๒)เป็นผู้ทำคุณประโยชน์ต่อสังคมส่วนรวมเป็นที่ยอมรับอย่างกว้างขวาง(๓)เป็นผู้ดำรงตนอยู่ในคุณธรรม ศีลธรรม จารีตประเพณี และวัฒนธรรมอันดีงาม(๔)ไม่เป็นคณาจารย์ประจำ หรือไม่เป็นผู้ดำรงตำแหน่งต่าง ๆ ในมหาวิทยาลัยนายกสภามหาวิทยาลัย กรรมการสภามหาวิทยาลัยกรรมการสภาวิชาการหรือกรรมการส่งเสริมกิจการมหาวิทยาลัยในขณะที่ได้รับการพิจารณาให้ปริญญากิตติมศักดิ์ข้อ ๘ ให้คณะและหน่วยงานเสนอชื่อผู้สมควรได้รับปริญญากิตติมศักดิ์ต่อคณะกรรมการประจำคณะหรือคณะกรรมการประจำหน่วยงาน แล้วแต่กรณี เพื่อกลั่นกรองก่อนเสนอต่อคณะกรรมการเลือกสรรตามข้อ๙ ต่อไปรูปแบบเอกสารประกอบและรายละเอียดในการเสนอชื่อผู้สมควรได้รับปริญญากิตติมศักดิ์นั้นให้เป็นไปตามที่มหาวิทยาลัยกำหนดข้อ ๙ การพิจารณาให้ปริญญากิตติมศักดิ์ให้ดำเนินการดังนี้(๑)ให้มีคณะกรรมการเลือกสรร ประกอบด้วยอธิการบดีเป็นประธานกรรมการผู้แทนกรรมการสภามหาวิทยาลัยผู้ทรงคุณวุฒิ เลือกกันเองในกลุ่ม จำนวนสองคนผู้แทนกรรมการสภามหาวิทยาลัยจากคณาจารย์ประจำ เลือกกันเองในกลุ่ม จำนวนสองคนประธานสภาคณาจารย์ คณบดี เป็นกรรมการ และรองอธิการบดีฝ่ายวิชาการเป็นกรรมการและเลขานุการ(๒)ให้คณะกรรมการเลือกสรรพิจารณาคุณสมบัติของผู้ได้รับการเสนอชื่อตามข้อ ๘และพิจารณาเลือกสรรผู้สมควรได้รับปริญญากิตติมศักดิ์ ทั้งนี้ผู้ที่จะได้รับการเสนอชื่อต้องได้คะแนนไม่น้อยกว่าสองในสามของกรรมการที่มีอยู่ในที่ประชุม(๓)ให้อธิการบดีนำรายชื่อพร้อมประวัติและผลงานอย่างละเอียดของผู้ที่ผ่านการพิจารณาของคณะกรรมการเลือกสรรเสนอต่อสภามหาวิทยาลัยเพื่อพิจารณาการพิจารณาของคณะกรรมการเลือกสรรและสภามหาวิทยาลัยให้กระทำเป็นความลับและให้นำข้อบังคับสภามหาวิทยาลัยว่าด้วยการประชุมสภามหาวิทยาลัย มาใช้บังคับในการประชุมกรรมการเลือกสรรโดยอนุโลมข้อ ๑๐ หลักเกณฑ์และวิธีการตามข้อ ๗ และข้อ ๙ไม่ให้ใช้บังคับในกรณีที่สภามหาวิทยาลัยพิจารณาให้ปริญญากิตติมศักดิ์แด่พระบรมวงศานุวงศ์ประมุขของรัฐต่างประเทศและบุคคลที่น่ายกย่องของมิตรประเทศข้อ ๑๑ ให้อธิการบดีรักษาการให้เป็นไปตามข้อบังคับนี้และมีอำนาจออกระเบียบ ประกาศหรือคำสั่ง เพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจตีความและวินิจฉัยประกาศ ณ วันที่ ๓๑ตุลาคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฎสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๕/ตอนพิเศษ ๕๖ ง/หน้า ๓๓/๑๙ มีนาคม ๒๕๕๑